stanford-oval/wikipedia huggingface dataset:
ריק רוד
קריירת היאבקות מקצועית > החזרה ל-WWF‏ (1997)

ב-11 באוגוסט 1997, רוד חזר ל-WWF כ"פוליסת הביטוח" של קבוצה שנודעה לאחר מכן בשם D-Generation X אשר כללה בהתחלה את שון מייקלס, טריפל H וצ'יינה. כחבר בקבוצה, רוד לעולם לא התאבק, אך הוא שימש כמי שעמד בצד הזירה במהלך הקרבות של חברי הקבוצה. כמה ימים לאחר מקרה "הדפיקה במונטריאול" המפורסם בסדרת ההישרדות, רוד עזב פעם נוספת את ה-WWF. לפי ברט הארט, רוד נשאר מאחורי הקלעים בזמן העימות של הארט עם וינס מקמהן לאחר הקרב של הארט במונטריאול ולאחר מכן התקשר לאריק בישוף והודיע לו מה התרחש באמת. רוד לא הוחתם לחוזה במשרה מלאה ב-WWF, ובמקום זאת הופיע במסגרת תשלום עבור הופעה. משום כך, הוא יכל לנהל משא ומתן עם בישוף ו-WCW, כשהזעם שלו כלפי מקרה "הדפיקה במונטריאול" היה אכן חלק שהשפיע על החלטתו לעזוב את ה-WWF.
קריירת היאבקות מקצועית > החזרה ל-WCW‏ (1997–1999)

ב-17 בנובמבר של אותה השנה, באמצע מלחמות יום שני, הוא היה המתאבק היחיד שהופיע גם בתוכנית Raw Is War של ארגון ההיאבקות WWF וגם בתוכנית Monday Nitro של ארגון ההיאבקות WCW, באותו הערב, כשהתוכנית של WCW הוקלטה מראש. רוד הופיע בתוכנית Monday Nitro כאשר הוא הביע ביקורת על וינס מקמהן, שון מייקלס, DX וה-WWF, ואף כינה את הארגון בשם "טיטניק" כמשל לספינה טובעת. שעה לאחר מכן בתוכנית Raw Is War (שהוקלטה מראש שישה ימים קודם לכן), רוד הופיע גם כן. רוד הופיע בנוסף באותו סוף השבוע גם בהקלטות התוכנית Hardcore TV של ארגון ההיאבקות ECW. הוא ערך הופעות ב-ECW, בזמן שהיה בקבוצת D-Generation X, זאת הודות לשיתוף הפעולה בין ארגוני ההיאבקות WWF ו-ECW.
ב-WCW, רוד היה חלק מקבוצת New World Order‏ (nWo), כאשר הוא שימש כמאמן של קורט הניג. כך, רוד הפך למתאבק הראשון שהיה חלק גם מקבוצת DX וגם מקבוצת nWo. כשקבוצת nWo התפרקה, הניג ורוד הצטרפו לקבוצת nWo Wolfpac, ואף ניסו להניע את קונאן לנצח את גולדברג, שהיה בלתי מנוצח באותה התקופה. כשקונאן נוצח על ידי גולדברג, רוד והניג תקפו אותו, כשמאוחר יותר הם הצטרפו לקבוצת nWo Hollywood אשר שימשה כקבוצה היריבה של nWo Wolfpac. לקראת סוף שנת 1998, רוד והניג נעדרו מהופעות טלוויזיוניות עקב פציעות שספגו. הניג נפצע ברגלו, בעוד שרוד חשש שיש לו גידול סרטני באשכים, שמאוחר יותר התברר כבעיה בתא הזרע. הניג חזר לקבוצת ה-nWo לאחר הפציעה שספג בלי רוד, שעדיין לא היה יכול להופיע. רוד עזב את WCW במרץ 1999.
חיים אישיים

רוד נישא למישל בשנת 1988. לזוג היה שלושה ילדים, ריצ'רד ג'וניור, מריסה וקולטון. ב-3 בספטמבר 2016, בנו הצעיר, קולטון, נהרג בתאונת אופנוע ברום, ג'ורג'יה, בגיל 19.
מוות

רוד נפטר בבוקר של ה-20 באפריל 1999 לאחר שנמצא חסר הכרה על ידי אשתו. הוא נפטר בגיל 40, כשסבל מאי-ספיקת לב. רוד הותיר אחריו אישה בשם מישל, ושלושה ילדים. דוח הנתיחה שלאחר המוות הראה שהוא נפטר בעקבות מנת יתר של ערבוב תרופות. באותה התקופה לפני פטירתו, רוד היה באימונים לקראת חזרה לפעילות בזירה.
מורשת

רוד הצטיין בהורדת ידיים, כשסיים במקום השישי באליפות העולם במחלקת משקל כבד בשנת 1983.
ב-6 במרץ 2017, נודע שריק רוד יוכנס להיכל התהילה של ה-WWE על ידי ריקי "הדרקון" סטימבוט. מישל, מריסה וריצ'רד ג'וניור הסכימו לקבל את הפרס בשמו.
אליפויות והישגים

הישגים בארגון ההיאבקות Championship Wrestling from Florida
האליפות הדרומית במשקל כבד של NWA (גרסת פלורידה) (פעמיים)
אליפות זוגות ארצות הברית של NWA (גרסת פלורידה) (פעם אחת)  - עם ג'סי בר
הישגים בארגון ההיאבקות Continental Wrestling Association
האליפות הדרומית במשקל כבד של NWA/AWA (פעם אחת)
האליפות הדרומית זוגות של NWA/AWA (פעם אחת)  - עם קינג קונג באנדי
הישגים בארגון ההיאבקות Jim Crockett Promotions / World Championship Wrestling
אליפות העולם הבינלאומית במשקל כבד של WCW‏ (3 פעמים)
אליפות ארצות הברית במשקל כבד של WCW (פעם אחת)
אליפות הזוגות העולמית של NWA (גרסת מיד-אטלנטי) (פעם אחת)  - עם מני פרננדז
הישגים במגזין ההיאבקות Pro Wrestling Illustrated - PWI
המתאבק השנוא של השנה (1992)
PWI דירג אותו במקום ה-4 מתוך 500 המתאבקים הטובים ביותר לשנת 1992
הישגים בארגון ההיאבקות World Class Championship Wrestling / World Class Wrestling Association
אליפות אמריקה במשקל כבד של NWA (פעם אחת)
אליפות הטלוויזיה של WCWA (פעם אחת)
אליפות העולם במשקל כבד של WCWA (פעם אחת)
הישגים בארגון ההיאבקות World Wrestling Entertainment - WWE
האליפות הבין יבשתית (פעם אחת)
היכל התהילה (2017)
הישגים במגזין ההיאבקות Wrestling Observer Newsletter - WON
ההיל הטוב ביותר (1992)
המתאבק שהכי לא השתפר (1993)
הקרב הגרוע של השנה (1992)  - נגד מסהירו צ'ונו בהאלווין האבוק
אדריאן זמד

| --- | --- |
צילום משנת 2008
צילום משנת 2008
 לידה:  14 במרץ 1954 (בן 70) שיקגו, ארצות הברית 
 מדינה:  ארצות הברית 
 מקום לימודים:  אוניברסיטת דהפול  בית הספר התיכון ליין 
 פרופיל ב-IMDb
 
אדריאן זמד (באנגלית: Adrian Zmed; נולד ב-14 במרץ 1954) הוא שחקן אמריקאי.
ביוגרפיה

זמד נולד בשיקגו לזוג הורים שהיגרו מחבל באנאט שברומניה, ג'ורג' זמד ופרסידה לבית גולוב. האב היה כומר אורתודוקסי והיגר בזמנו לארצות הברית בימי האימפריה האוסטרו-הונגרית. האב ג'ורג' נולד בשיקגו וחזר לרומניה בה התחתן ואחר כך שב לאמריקה. בתיכון בו למד הוא שיחק תקופה פוטבול ולאחר פציעה עזב את תחום הספורט והחל להופיע בהפקה של בית ספרו למחזמר "ברנשים וחתיכות", אחרי כן הוא סיים תואר בבית ספר לדרמה.
הוא שיחק את דני זוקו בהפקה של המחזמר "גריז", ב-1978 הופיע לראשונה בטלוויזיה בשני פרקים של "סטארסקי והאץ'", אחרי כן ב-1979 החל לשחק ב-"Flatbush", קומדיית מצבים אודות קבוצת חברים שסיימו תיכון וגרים בפלטבוש, לאחר סיום התוכנית שיחק בקומדיית המצבים "Goodtime Girls".
הוא קיבל פרסום כששיחק בסדרת המשטרה "טי. ג'יי. הוקר", ב-1982 שיחק בסרט "גריז 2" המהווה סרט המשך לגריז, ב-1984 הופיע בסרט "מסיבת רווקים".
בשנות ה-90 שב להופיע על הבמות ושיחק בין היתר במחזמר "אחים בדם".
ב-2002 דיבב במשחק הווידאו "Star Wars: Jedi Starfighter".
ב-2007 שיחק במספר פרקים של "תשוקות".
הוא נישא שלוש פעמים ולו שני בנים מאשתו הראשונה.
נשיאות הכנסת

| --- | --- |


 איוש נוכחי:  אמיר אוחנה
 תאריך כניסה לתפקיד:  29 בדצמבר 2022
 דרכי מינוי:  קבלת אמון הכנסת
 תחום שיפוט:  ישראל ישראל
 מושב המשרה:  ישראלירושלים, ישראל
 משך כהונה קצוב:  משך כהונת הכנסת
 ייסוד המשרה:  14 בפברואר 1949
 איוש ראשון:  יוסף שפרינצק
 
משכן הכנסת
נשיאות הכנסת היא הגוף המנהל את סדרי הדיונים בכנסת. נשיאות הכנסת מורכבת מיושב ראש הכנסת ומסגניו, והיא מתכנסת לפחות אחת לשבוע בלשכת היושב ראש.
באחריותה של נשיאות הכנסת:
לקבוע את סדר יומה של מליאת הכנסת.
לבחון הצעות חוק פרטיות, ובסמכותה שלא לאשר להעברה אל שולחן הכנסת הצעת חוק השוללת את קיומה של מדינת ישראל כמדינתו של העם היהודי או שהיא גזענית במהותה.
לבחון הצעות דחופות לסדר, ולהעבירן לוועדות הכנסת לדיון מהיר.
הרכב היסטורי של נשיאות הכנסת

| 24 | יריב לוין |  | הליכוד | מתן כהנא (מינוי זמני) |  | ימינה |  |
| 24 | יריב לוין |  | הליכוד | יעקב מרגי (מינוי זמני) |  | ש"ס |  |
| 24 | יריב לוין |  | הליכוד | מנסור עבאס (מינוי זמני) |  | רע"מ |  |
| 24 | מיקי לוי |  | יש עתיד | דוד ביטן |  | הליכוד |  |
| 24 | מיקי לוי |  | יש עתיד | איתן גינזבורג |  | כחול לבן |  |
| 24 | מיקי לוי |  | יש עתיד | יעקב מרגי |  | ש"ס |  |
| 24 | מיקי לוי |  | יש עתיד | מנסור עבאס |  | רע"מ |  |
| 24 | מיקי לוי |  | יש עתיד | אחמד טיבי |  | הרשימה המשותפת |  |
| 24 | מיקי לוי |  | יש עתיד | יעקב אשר |  | יהדות התורה |  |
| 24 | מיקי לוי |  | יש עתיד | צבי האוזר |  | תקוה חדשה |  |
| 24 | מיקי לוי |  | יש עתיד | יבגני סובה |  | ישראל ביתנו |  |
| 24 | מיקי לוי |  | יש עתיד | ג'ידא רינאווי זועבי |  | מרצ |  |
| 25 | מיקי לוי (מינוי זמני) |  | יש עתיד |  |  |  |  |
| 25 | יריב לוין |  | הליכוד |  |  |  |  |
| 25 | יריב לוין |  | הליכוד | אופיר כץ (מינוי זמני) |  | הליכוד |  |
| 25 | יריב לוין |  | הליכוד | משה טור-פז (מינוי זמני) |  | יש עתיד |  |
| 25 | יריב לוין |  | הליכוד | אוריאל בוסו (מינוי זמני) |  | ש"ס |  |
| 25 | יריב לוין |  | הליכוד | מתן כהנא (מינוי זמני) |  | המחנה הממלכתי |  |
| 25 | אמיר אוחנה |  | הליכוד | ניסים ואטורי |  | הליכוד |  |
| 25 | אמיר אוחנה |  | הליכוד | חנוך מילביצקי |  | הליכוד | מ-23 באוקטובר 2023 |
| 25 | אמיר אוחנה |  | הליכוד | משה טור-פז |  | יש עתיד | עד ל-5 במרץ 2025 |
| 25 | אמיר אוחנה |  | הליכוד | סימון דוידסון |  | יש עתיד | מ-5 במרץ 2025 |
| 25 | אמיר אוחנה |  | הליכוד | מאיר כהן |  | יש עתיד | מ-23 באוקטובר 2023 |
| 25 | אמיר אוחנה |  | הליכוד | יפעת שאשא-ביטון |  | המחנה הממלכתי | עד ל-12 באוקטובר 2023 |
| 25 | אמיר אוחנה |  | הליכוד | אורית פרקש הכהן |  | המחנה הממלכתי | מ-23 באוקטובר 2023 |
| 25 | אמיר אוחנה |  | הליכוד | אוריאל בוסו |  | ש"ס | עד ל-12 באוקטובר 2023 |
| 25 | אמיר אוחנה |  | הליכוד | ארז מלול |  | ש"ס | מ-23 באוקטובר 2023 |
| 25 | אמיר אוחנה |  | הליכוד | משה סולומון |  | הציונות הדתית | מ-23 באוקטובר 2023 |
| 25 | אמיר אוחנה |  | הליכוד | ישראל אייכלר |  | יהדות התורה | עד ל-23 באוקטובר 2023 |
| 25 | אמיר אוחנה |  | הליכוד | משה רוט |  | יהדות התורה | מ-23 באוקטובר 2023 |
| 25 | אמיר אוחנה |  | הליכוד | יבגני סובה |  | ישראל ביתנו | מ-23 באוקטובר 2023 |
הערות שוליים

↑  סעיף 75(ה), (ו) לתקנון הכנסת.
1986 בטלוויזיה

| 0 | 1 | 2 | 3 |
| --- | --- | --- | --- |
|  |  | 1986  בטלוויזיה |  |
< · 1984 · 1985 — 1986 — 1987 · 1988 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1986 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
3 במאי – תחרות האירוויזיון התקיימה בברגן שבנורווגיה. בתחרות זכתה בלגיה, עם השיר "J'aime la vie" ("אוהבת את החיים"), אותו ביצעה הזמרת הבלגית סנדרה קים.
7 באוקטובר – ערוץ 2 החל בשידורי תוכן ניסיוניים.
9 באוקטובר – רשת הטלוויזיה פוקס מתחילה את שידוריה בארצות הברית כרשת הטלוויזיה המסחרית הרביעית של ארצות הברית (רשת הטלוויזיה המסחרית הראשונה שהושקה מאז 1967).
סדרות ותוכניות טלוויזיה חדשות ב-1986

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1986. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1986.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 16 בפברואר | ילד הקראטה | הרפתקאות, פעולה, אמנויות לחימה | ABC |
| 3 במרץ | מטלוק (אנ') | דרמה משפטית | NBC |
| 25 במרץ | קרובים רחוקים מאוד | קומדיית מצבים | ABC |
| 8 בספטמבר | מכסחי השדים - האמיתיים | אנימציה, מסתורין, קומדיה | סינדיקציה |
| 8 בספטמבר | המופע של אופרה וינפרי | תוכנית אירוח | סינדיקציה |
| 15 בספטמבר | הפוני הקטן שלי | הנפשה לילדים, פנטזיה | סינדיקציה |
| 18 בספטמבר | פרקליטי אל איי | דרמה משפטית | NBC |
| 22 בספטמבר | דני שובבני | הנפשה לילדים, קומדיה | סינדיקציה |
| 22 בספטמבר | אלף | קומדיית מצבים, פנטזיה | NBC |
סדרות חדשות ששודרו ב-1986 ברשתות הטלוויזיה האמריקניות בשעות הפריים טיים
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 22 ביוני | הופה היי | תוכנית ילדים, מוזיקלי | הטלוויזיה הישראלית |
| יולי 1986 | שעת כושר | אימוני כושר גופני | הטלוויזיה החינוכית הישראלית |
| 2 בספטמבר | שביל באמצע שביל בצד | תוכנית טיולים | הטלוויזיה החינוכית הישראלית |
| תאריך עלייה לשידור | שם הסדרה | סוגה | ארץ מקור | רשת השידור המקורית | הערות |
| --- | --- | --- | --- | --- | --- |
| 26 בפברואר | דרגון בול | שונן, פעולה, קומדיה | יפן | פוג'י טלוויזיה |  |
| 2 במאי | הטירה של טקאשי | שעשועון | יפן | Japan News Network |  |
| 19 באוקטובר | דייוויד קופרפילד | דרמה היסטורית | הממלכה המאוחדת | BBC | מיני-סדרה |
| 10 בדצמבר | היה היה - החיים | תוכנית מונפשת חינוכית לילדים | צרפת | Canal+ |  |
סדרות ותוכניות בולטות שבוטלו או הסתיימו ב-1986

פרק זה לוקה בחסר. אנא תרמו לוויקיפדיה ו.
בארצות הברית
| תאריך שידור הפרק האחרון | שם הסדרה | שנת עלייה לשידור |
| --- | --- | --- |
| 1 בפברואר | חוש-חש הבלש | 1983 |
| 7 במרץ | על טעם ועל ריח | 1978 |
| 19 באפריל | בנסון | 1979 |
| 2 במאי | The Fall Guy | 1981 |
| 24 במאי | ספינת האהבה | 1977 |
| 28 במאי | טי. ג'יי. הוקר | 1982 |
| 8 באוגוסט | אביר על גלגלים | 1982 |
נולדו

פרק זה לוקה בחסר. אנא תרמו לוויקיפדיה ו.
24 בינואר – מישה ברטון, שחקנית בריטית-אמריקאית. מוכרת בעיקר בשל תפקידה כמריסה קופר בסדרת הנוער ".The O.C".
8 בפברואר – אגם רודברג, שחקנית ודוגמנית ישראלית
3 במרץ – מיכאל מושונוב, שחקן, זמר, מוזיקאי ומנחה טלוויזיה ישראלי
9 במרץ – בריטני סנואו, שחקנית אמריקאית
3 באפריל – אמנדה ביינס, שחקנית יהודייה-אמריקאית
20 באפריל – תום אבני, שחקן מנחה טלוויזיה ישראלי
12 במאי – אמילי ואן קאמפ, שחקנית אמריקאית
13 במאי – לינה דנהאם, שחקנית, במאית, מפיקה, תסריטאית ועורכת יהודייה-אמריקאית
16 במאי – דרו רוי, שחקן אמריקאי
11 ביוני – שיה לה-באף, שחקן קולנוע וטלוויזיה אמריקאי
13 ביוני – מרי קייט ואשלי אולסן, שחקניות, מעצבות אופנה ויזמיות עסקיות אמריקאיות
13 ביוני – קאט דנינגס, שחקנית קולנוע וטלוויזיה אמריקאית
17 ביוני – מרי אבג'רופולוס, שחקנית ודוגמנית קנדית
27 ביוני – דרייק בל, זמר, שחקן, מלחין, גיטריסט אמריקאי
27 ביוני – סם קלאפלין, שחקן אנגלי
29 באוגוסט – ליאה מישל, שחקנית וזמרת יהודיה-אמריקאית
10 בספטמבר – מגי אזרזר, שחקנית ישראלית
16 בספטמבר – איאן הרדינג, שחקן אמריקאי, ידוע כעזרא פיץ בסדרה "שקרניות קטנות"
7 באוקטובר – הולנד מרי רודן, שחקנית אמריקאית
23 באוקטובר – אמיליה קלארק, שחקנית אנגלייה
27 באוקטובר – ענבר לביא, שחקנית טלוויזיה וקולנוע ישראלית-אמריקאית
1 בנובמבר – פן בדג'לי, שחקן אמריקאי
10 בנובמבר – ג'וש פק, שחקן יהודי-אמריקאי ("דרייק וג'וש")
נפטרו

פרק זה לוקה בחסר. אנא תרמו לוויקיפדיה ו.
14 בינואר – דונה ריד, שחקנית אמריקאית (נולדה ב-1921)
פרסים

פרק זה לוקה בחסר. אנא תרמו לוויקיפדיה ו.
הערות שוליים

↑  "Broadcasting Magazine" (PDF). Broadcasting. 110 (17). 28 באפריל 1986. {{cite journal}}:  (עזרה)
| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
הלוגו המקורי של רשת הטלוויזיה פוקס
וינצ'ה-בלו ברדו

| --- | --- |

 היסטוריה
 נבנה:  5700 לפנה״ס 
 מיקום
 מדינה:  סרביה 
 קואורדינטות:  44°45′21″N 20°37′43″E﻿ / ﻿44.7557°N 20.6286°E﻿ / 44.7557; 20.6286
 he
 
וינְצַ'ה-בֶּלוֹ בְּרְדוֹ (בסרבית: Винча-Бело брдо - Vinča-Belo brdo) הוא אתר ארכאולוגי פרהיסטורי מהחשובים באירופה, שהתפרסם בעיקר כמרכז של תרבות וינצ'ה (אנ'). זהו האתר הגדול והחשוב ביותר מבין מאות אתרים של תרבות זו, ששגשגה במרכז וצפון חבל הבלקן במהלך התקופה הנאוליתית, בין 5300 ל-4500 לפני הספירה לערך. האתר ממוקם בוינצ'ה, פרבר של בלגרד, בירת סרביה, על טרסת לס מעל הגדה הימנית של הדנובה, כ-14 ק"מ דרומית מזרחית למרכז העיר. פירוש השם - 'בלו ברדו' - הוא 'גבעה לבנה', מתאר את צבעו הלבנבן-צהבהב של התל.
שכבות הקרקע, שהצטברו לגובה של כ-10 מטר, חושפות עדויות לפעילות אנושית שנמשכה אלפי שנים. רוב הממצאים מתוארכים לתקופה הנאוליתית הקדומה והמאוחרת, אך גם לתקופה הכלקוליתית, הברונזה והברזל. בשכבה העליונה התגלה נקרופוליס (סרבי) מימי הביניים המאוחרים ששימש לקבורה מהמאה ה-9 ועד המאה ה-12 לספירה.
בלו ברדו יוּשב לראשונה סביב 5700 לפני הספירה על ידי בני תרבות סטרצ'בו (אנ'), חקלאים ומגדלי עדרים, שחיו במבנים תת-קרקעיים למחצה והקימו יישוב קטן שלא היה מאוכלס בקביעות. לאחר תקופה ראשונית זו של כמאתיים שנה, ננטש היישוב עד 5300 לפני הספירה לערך, אז התיישבו באתר בני תרבות וינצ'ה שהקימו ישוב נאוליתי גדול ומשגשג, שהיה מרכז מסחרי, תרבותי ודתי חשוב במרכז ודרום מזרח אירופה. מאז, המקום יושב ברציפות עד סביבות 4550 לפני הספירה לערך. לאחר גילוי הנחושת איבדה וינצ'ה את חשיבותה ונותר במקום רק יישוב קטן.
האתר נמצא תחת חסות הרפובליקה של סרביה מאז 1950, ובשנת 1979 הוא הוכרז כאתר ארכאולוגי בעל חשיבות יוצאת דופן עבור המדינה. הקרבה לבלגרד הפכה אותו אטרקטיבי לביקור ותיירות, כמו גם לאירועים ציבוריים, פסטיבלי מוזיקה או מפגשי ספורט.
מאפייני המיקום

וינצ'ה-בלו ברדו הוקם על הדנובה, באזור מוגן משיטפונות ונגר עילי. המיקום הגאוגרפי האסטרטגי ותנאי הסביבה הנוחים היוו גורמים מרכזיים שאפשרו את קיומו של היישוב לאורך זמן. הסמיכות לנהר אפשרה גישה לחלקים מרוחקים של אירופה ולקיום מסחר ענף.
המשאבים בסביבת האתר היו מגוונים והעניקו שפע של מזונות וחומרי גלם. נהר בולצ'יצה, שזרם בסמוך ליישוב, סיפק אדמה פורייה ומי שתייה, בעוד שהדנובה והר אוולה סיפקו אתרי דייג וציד נוחים. בהר אוואלה היו גם חומרי גלם זמינים, ששמשו למטרות שונות, ביניהם צינובר ממנו הפיקו פגמנט לצביעת כלי חרס ובדים.
בהתבסס על ניתוח של צילומי לוויין מאזור וינצ'ה משערים כי בתקופת הנאוליתית אפיק נהר הדנובה התפצל לרשת ערוצים, היישוב היה במרחק ניכר מאפיק הדנובה ולא היה נתון לאיום ישיר של הצפות. אך כיום, לאחר שינוי בנתיב, האתר שוכן בסמוך לנהר וחלק ממנו נסחף כבר לפני מאות שנים והמשיך להיסחף עד לבניית סוללה בשנת 1982.
תקופת תרבות וינצ'ה

וינצ'ה-בלו ברדו נחשב לאחד האתרים הפרהיסטוריים החשובים באירופה. על שמו נקראה התרבות הנאוליתית המאוחרת בצפון ומרכז הבלקן, תרבות וינצ'ה, שהתפרסה על פני העמקים באגן הדנובה במרחב המשתרע כיום על פני דרום הונגריה, מזרח קרואטיה, בוסניה הרצגובינה, סרביה, קוסובו, צפון מקדוניה, וכן חלקים מבולגריה וטרנסילבניה שברומניה. בלו ברדו הוקם בשלב מוקדם של תרבות וינצ'ה, והיה המרכז הקהילתי, הפולחני והמסחרי הגדול והמוכר ביותר באזור במשך 700–800 שנה. בשיא פריחתו השתרע היישוב על שטח של כאלף דונם.
למרות ריבוי הממצאים מתקופות שונות, מתמקד המחקר הארכאולוגי באתר בשרידים של תרבות וינצ'ה כיוון שהם מהווים עדות למורשת התרבותית העשירה של האנשים שאכלסו את האזור בתקופה הנאוליתית ומספק תובנות חשובות על אורחות החיים, התרבות והטכנולוגיה באותה תקופה. מראשית החפירות שימש בלו ברדו כאב-טיפוס של תרבות וינצ'ה והוא חושף את אחד הרצפים הסטרטיגרפיים הארוכים ביותר של התקופה הנאוליתית האירופית.
מוצאם של אנשי וינצ'ה אינו עובדה מבוססת היטב ובספרות המחקרית נדונות השערות שונות. בין אם אנשי וינצ'ה מייצגים התפתחות מקומית של דורות מהגל הראשון של המהפכה הנאוליתית או אולי הגיעו למרכז הבלקן עם גל ההגירה הנוסף מדרום הבלקן ואנטליה, או שמא רק התרבות החומרית שלהם השתנתה במראה שלה, כל אלו שאלות שנדונות במחקר האקדמי. באופן כללי, מחקרים גנטיים וארכאולוגיים מצביעים על כך שמקורותיה של תרבות וינצ'ה בבלו ברדו הם ככל הנראה תוצאה של שילוב גורמים הכולל התפתחויות מקומיות, הגירה, אינטראקציה תרבותית, תנאים סביבתיים ורשתות סחר.
ההערכה היא שבשיאה של תקופת תרבות וינצ'ה התגוררו ביישוב כ-2,500 איש, שבסטנדרטים של אותה תקופה, זו הייתה עיר גדולה. יש הסבורים כי התרבות הייתה מאטרי-לוקאלית, הומוגנית, לא-היררכית ושלווה. הם ניהלו אורח חיים של יושבי קבע והבסיס הכלכלי לקיומם היה חקלאות, רעיית בקר, חזירים וצאן, כמו גם לקט, ציד ודיג.
ממצאי המחקר המצטברים מצביעים על כך שלתושבי בלו ברדו הנאוליתית הייתה גישה למגוון רחב של משאבי טבע זמינים שנוצלו בכל תקופת ההתיישבות באתר. מגוון הקרקעות בסביבת היישוב והתנאים הטופוגרפיים תמכו בצורות צמחייה שונות, שהיוו בית גידול למגוון של חיות בר. היערות ואזורי הצמחייה הפתוחים היו אידיאליים לציד יונקים גדולים וקטנים, ומקור לצמחי בר אכילים או מועילים בדרכים אחרות. הנהרות והביצות היו מקור לעופות מים, דגים ורכיכות. האזורים היבשים באזור התאימו לגידולים חקלאיים של דגנים, קטניות ופשתן. בסביבה הקרובה של היישוב נמצאו מספר חומרי גלם נפוצים. אספקת חומרי גלם אחרים הייתה כרוכה במסע לאזורים במרחק של כ-20 ק"מ מהאתר, להר אוולה, או רחוק יותר, למשל למפגש הנהרות ווליקה מוראבה והדנובה. חומרים וחפצים אקזוטיים הושגו בדרכי מסחר שחיברו את וינצ'ה עם קהילות בנות זמנה שיישבו את חופי הים התיכון, הים השחור והרי הקרפטים.
הממצאים בחפירות

החפירות באתר וינצ'ה-בלו ברדו חשפו מגוון עשיר של ממצאים ארכאולוגיים שמאפשרים מבט על אורח החיים הנאוליתי. כלי החרס, הפסלונים, כלי העבודה והשרידים הארכיטקטוניים, יחדיו, מעידים על התרבות החומרית והדינמיקה החברתית, תורמים להבנת ההתפתחות החקלאות המוקדמת, האומנות, שיטות הפולחן והארגון החברתי. ממצאים אלו מאפשרים להעריך את יצירתיותם וחדשנותם של בני וינצ'ה, ולהבין כיצד התאימו את עצמם לסביבתם.
כלי חרס: אחד הממצאים המשמעותיים ביותר בבלו ברדו הם כלי החרס. כלי החרס של וינצ'ה ידועים באיכות יוצאת דופן, עיצובים מורכבים ואומנות מתקדמת. כלי החרס עוטרו לעיתים קרובות בדוגמאות גאומטריות, מוטיבים אנתרופומורפיים וזואומורפיים ועיצובי ספירלה. כלי חרס אלה נוצרו בדרך כלל בטכניקת סליל, כאשר סלילי חימר מוערמים זה על גבי זה ומוחלקים לצורך יצירת הכלים.
צלמיות: מלבד העושר הכללי בממצאים, התפרסם האתר בפרט בצלמיות חרס רבות בצורה של אדם ובעלי חיים, בגדלים וסגנונות שונים, החל מייצוגים מופשטים פשוטים ועד לייצוגים מפורטים ונטורליסטיים יותר. לחלק מהפסלונים יש משמעות פולחנית או דתית, בעוד שאחרים שימשו כצעצועים או פריטי נוי.
כלים: בחפירות התגלה מגוון רחב של כלי עבודה ופריטים ששימשו למטרות שונות. בהם כלי אבן כמו גרזנים, קרדומים, אזמלים וראשי חץ, כמו גם כלי עצם וכלים מקרניים, קרסים וצלצלים. כמו כן נמצאו משקולות נול, רשתות דייגים ושרידי כלי קרמיקה באיכות יוצאת דופן. הימצאותם של הכלים המיוחדים מעידה על התפתחות של התמחויות בתוך הקהילה במלאכות יד ותעשיות, כמו קדרות עיבוד עץ, עורות וסיבים, כמו גם עיסוק בצייד, דייג וחקלאות. חפצים וחומרי גלם שאינם מוכרים באזור זה, מעידים על מסחר עם ארצות רחוקות.
חפצים נוספים: בנוסף לאלו נחשף בחפירות מגוון חפצים אחרים, בהם תכשיטים, חרוזים, תליונים וקישוטים אישיים עשויים חימר, צדפות, אוכרה ומלכיט. חפצים אלה מספקים תובנות לגבי ההעדפות האסתטיות, המעמד החברתי ורשתות הסחר של אנשי וינצ'ה.
שלד אדם: במהלך חפירות משנות ה-80 נמצאו יותר מ-800 שלדים באתר, אך שלד אחד בלבד השייך לתקופת וינצ'ה. מדובר באדם בוגר, ככל הנראה אישה בגילאי 25-30, אשר נספתה בשריפה. על שרידי השלד נמצאו סימנים של אוסטיאוארתריטיס (דלקת מפרקים ניוונית), מה שמעיד על תנאי חיים קשים ותזונה ירודה.
הממצאים בחפירות > המבנים

חפירות בלו ברדו חשפו שרידים של סוגים שונים של מבנים על פני הקרקע, וסיפקו תובנות חשובות לגבי השיטות האדריכליות של בני וינצ'ה. הם משקפים חברה מורכבת ומפותחת המסוגלת לבנות סוגים מגוונים של מבנים למגורים, ולמטרות טקסיות וכלכליות. מבנים אלה נבנו בשילוב של מסגרות עץ וקירות לבני בוץ (אנ'). מתווה היישוב מצביע על מידה של תכנון וארגון עירוני, כאשר אזורים שונים מיועדים למגורים, טקסים ופעילויות כלכליות.
בתים מלבניים: בתים מלבניים היו סוג המגורים הנפוץ ביותר. למבנים אלה היו בדרך כלל מסגרות עץ עם קירות לבני בוץ וכוסו בגגות קש. בתים אלו שימשו ככל הנראה כמגורים עבור משפחות בודדות או משקי בית מהקהילה. בעוד שהמבנים הקדומים יותר, ככלל, היו חד-תאיים והספיקו למשפחה קטנה, בתקופות מאוחרות יותר התגלו מבנים מרובעים גדולים, בשטח של כ-40 עד 60 מ"ר עם 2–3 חדרים ועליית גג. חלוקה זו מצביעה על אזורים פונקציונליים שונים לשינה, בישול ואחסון. חלק מהבתים היו מצוידים במוקדים או בורות אש לבישול וחימום. הבתים נבנו זה ליד זה בשורות, בתצורה שלא השתנתה במשך מאות שנים.
שרפת בתים: באתר נמצאו עדויות לשריפות של בתים והסיבות המדויקות עדיין אינן ברורות. חוקרים הציעו מספר תיאוריות כדי להסביר התרחשויות אלו, בהם: סכסוכים פנימיים או אי שקט חברתי, התקפות חיצוניות או לוחמה, שריפות בשוגג או גורמים אחרים, כמו ברק וכדומה. אחת הסברות המעניינות שהועלתה על ידי כמה חוקרים מציעה שייתכן שלשריפות הייתה משמעות פולחנית או טקסית (ראה: "אופק הבתים השרופים"). שכן, לאש הייתה משמעות סמלית בתרבויות עתיקות רבות, הקשורה לעיתים קרובות לטיהור, טרנספורמציה, התחדשות ואמונות רוחניות או דתיות. השימוש המכוון באש בפולחן או בטקסים יכול היה להיות דרך עבור אנשי וינצ'ה לציין אירועים חשובים, מעברים או מפגשים קהילתיים.
מבנים אחרים: מלבד בתי מגורים התגלו באתר מגוון מבנים שמספקים תובנות על אורח החיים של תושביו. מבנים מעגליים וחצי עגולים, בעלי כניסות משוכללות ובמות מוגבהות, מעידים על חשיבותם הפולחנית או הקהילתית. מבנים גדולים וחזקים, עם קירות עבים וחללים מרווחים, שימשו ככל הנראה לאחסון מזון, כלים וחפצים יקרי ערך. בנוסף, התגלו סדנאות מיוחדות המצביעות על קיומם של בעלי מלאכה ואומנים מיומנים, אשר ייצרו כלי חרס, כלי אבן וכלי עצם. מגוון המבנים והייעודים שלהם מעיד על חברה מפותחת ומאורגנת, שהשקיעה משאבים רבים בבנייה ובייצור.
מטלורגיה

בחפירות בוינצ'ה-בלו ברדו נמצאו עדויות המאשרים כי מטלורגיה, במיוחד של נחושת, הייתה מוכרת במהלך התקופה הנאוליתית, מה שהופך אותה לאחד המקרים המוקדמים ביותר של עיבוד מתכת, ואולי אף תרבות המתכת הראשונה של אירופה. העיתוי המדויק של מועד הופעתה לראשונה של הנחושת באתר נתון למחקר ולפרשנות מתמשכת, אך עדויות מצביעות על כך שעבודת נחושת הייתה נהוגה על ידי אנשי וינצ'ה בסוף תקופת ההתיישבות שלהם באתר.
ניתוח של חומרים ארכאולוגיים מהאתר חשף עקבות של שאריות מתכות, כגון, טיפות ומינרלים של נחושת וסיגים (חומר פסולת מהתכת מתכות). שאריות אלו מספקות עדות ישירה לפעילות עיבוד מתכת, לרבות התכה ויציקה של נחושת, בתוך היישוב. עדויות אלו משתלבות עם אתרים אחרים של תרבות וינצ'ה, כמו בלובודה וגורניה טוזלה, ומראות דמיון טכנולוגי בתהליכי הפקת המתכות.